Laryngitis

Laryngitis (a verbo Graeco λάρυγξ cum suffixo -itis omnibus inflammationibus communi) est inflammatio laryngis mucosae quae oedema plicarum vocalium gignit. Hoc oedema sonum vocis ad raucitatem mutat vel etiam ad aphoniam rem perducit (non iam loqui potest). Praeterea in cibo aut saliva deglutienda acutum dolorem percipit qui laryngiti laborat. Causa frequentissima reperitur viri infectio. Possunt etiam nimius et insolitus vocis usus aut siccioris aeris respiratio (e.g. tabaci causa) in laryngitim evadere necnon bacteriorum praesentia, tumor, refluxus gastrooesophageus, substantia irritans...

 Plura legere si cupis 
James Paul Dworkin, "Laryngitis: types, causes, and treatments", Otolaryngol Clin North Am, 2008: 419-436
Carissa M Thomas, Marie E Jetté, Matthew S Clary. "Factors Associated With Infectious Laryngitis: A Retrospective Review of 15 Cases",  Ann Otol Rhinol Laryngol, 2017: 388–395

 Nexus externi 
Information hospitalière (Francogallice)
Categoria:Larynx
Categoria:Inflammationes
Categoria:Vox humana